Държавен вестник, бр. 39, 2024 г., стр. 67

БРОЙ  39	
Д Ъ Р Ж А В Е Н  В Е С Т Н И К 	
СТР.  67  
„(6) Оценките на риска по чл. 98, ал. 1 и 4 
от ЗМИП се актуализират и в следните случаи:
1. настъпване на значителна промяна на 
предоставяните или използваните продукти, 
услуги и механизми за доставка или по отно­
шение на клиентите и географските фактори;
2. установяване от дирекция „Финансово 
разузнаване“ на Държавна агенция „Нацио­
нална сигурност“ или от съответния орган 
за надзор в рамките на контролната им 
дейност на нарушения на ЗМИП, Закона за 
мерките срещу финансирането на тероризма 
и настоящия правилник, които се отразяват 
негативно на извършените от лицето по чл. 4 
от ЗМИП оценки на риска по чл. 98, ал. 1 и 
4 от същия закон;
3. настъпване на други събития или фак­
тори, които биха могли да имат съществено 
значение за общото ниво на риск, произтичащ 
от дейността на лицето по чл. 4 от ЗМИП.“
7. Създава се ал. 7:
„(7) Лицата по чл. 4, т. 1 – 6 и 8 – 11 от 
ЗМИП актуализират веднъж годишно оценките 
на риска по чл. 98, ал. 1 от същия закон и 
определят дата за всяка календарна година, 
на която се извършва актуализирането.“
8. Досегашната ал. 6 става ал. 8 и в нея 
думите „оценката по ал. 1“ се заменят с „оцен­
ките по чл. 98, ал. 1 и 4 от ЗМИП“.
§ 24. В чл. 65 се правят следните изменения 
и допълнения:
1. В ал. 1 след думите „чл. 4, т. 2 от ЗМИП“ 
се поставя запетая и се добавя „лицензираните 
пощенски оператори по чл. 4, т. 7 от ЗМИП“.
2. В ал. 2 след думите „чл. 4, т. 2 от ЗМИП“ 
се поставя запетая и думите „и на“ се заменят 
с „на лицензираните пощенски оператори по 
чл. 4, т. 7 от ЗМИП, съответно“.
3. В ал. 4 след думите „доставчик на пла­
тежни услуги“ се поставя запетая и се добавя 
„лицензираният пощенски оператор“.
§ 25. В чл. 66 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) При изготвянето на вътрешните си 
правила по чл. 101 от ЗМИП лицата по чл. 4, 
т. 5, 8 – 11 от ЗМИП спазват и насоките на 
Европейския банков орган, издадени в съот­
ветствие с член 8, параграф 3 от Директива 
(ЕС) 2015/849, за които Комисията за финан­
сов надзор е взела решение за прилагането 
им съгласно чл. 13, ал. 1, т. 26 от Закона за 
Комисията за финансов надзор.“
§ 26. В чл. 67, ал. 2 след думите „ал. 3“ се 
добавя „и 8“.
§ 27. Член 68 се отменя.
§ 28. В чл. 69 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Уведомленията по чл. 106, ал. 5 от 
ЗМИП се подават във всички случаи по 
чл. 106, ал. 2 от същия закон.“
§ 29. Създава се глава осма с чл. 70 – 80:
„ Г л а в а  о с м а
УСЛОВИЯ И РЕД ЗА ОТЧИТАНЕ НА ОБ­
СТОЯТЕЛСТВАТА ПО ЧЛ. 123а ОТ ЗМИП 
ПРИ ОПРЕДЕЛЯНЕ НА ГЛОБИ И ИМУ­
ЩЕСТВЕНИ САНКЦИИ
Чл. 70. (1) С тази глава се определят усло­
вията и редът за отчитане на обстоятелствата 
по чл. 123а от ЗМИП при определяне на раз­
мера на глобите и имуществените санкции от 
административнонаказващия орган.
(2) Административнонаказващият орган 
осигурява индивидуализация при определя­
нето на всяко наказание.
Чл. 71. (1) Размерът на глобата или иму­
ществената санкция не може да се определя 
извън установения от закона минимален и 
максимален размер за съответното нарушение.
(2) Административнонаказващият орган 
определя основа за изчисляване на размера 
на глобата или имуществената санкция при 
отчитане на степента на обществената опас­
ност на извършеното нарушение по чл. 72. 
(3) Административнонаказващият орган 
определя размера на глобата или имущест­
вената санкция, като основата по ал. 2 се 
намалява или увеличава при условията и по 
реда на чл. 73 – 80.
(4) Когато при прилагането на ал. 3 опреде­
леният размер на глобата или имуществената 
санкция е:
1. под минималния, определен от закона 
за съответното нарушение, се налага мини­
малният размер;
2. над максималния, определен от закона 
за съответното нарушение, се налага макси­
малният размер.
(5) Когато определеният размер на глобата 
или имуществената санкция е число с дробен 
остатък, размерът се закръглява до цяло чис­
ло, като, ако първият знак след десетичната 
запетая е равен или по-голям от 5, цялото 
число се увеличава с една единица, а когато 
първият знак след десетичната запетая е по-
малък от 5, цялото число се запазва. 
Чл. 72. При определяне на основата по 
чл. 71, ал. 2 административнонаказващият 
орган отчита тежестта на нарушението по 
смисъла на чл. 123а, ал. 1, т. 1 от ЗМИП, 
както следва:
1. когато нарушение по чл. 123а, ал. 2 от 
ЗМИП се отличава с по-ниска степен на об­
ществена опасност в сравнение с други нару­
шения от съответния вид, основата по чл. 71, 
ал. 2 може да се определи в минималния 
размер, предвиден от закона за съответния 
вид нарушение;